Държавен вестник, бр. 42, 2005 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  42
Неприложимост на разпоредбите на тази глава
Чл. 104. Разпоредбите на тази глава не се
прилагат към задълженията, произтичащи от
менителница, запис на заповед и чек.
Г л а в а  е д и н а д е с е т а
ИЗВЪНДОГОВОРНИ ОТНОШЕНИЯ
Раздел I
Непозволено увреждане
Общи разпоредби
Чл. 105. (1) Задълженията, произтичащи от
непозволено увреждане, се уреждат от правото
на държавата, на чиято територия са настъпи-
ли или има опасност да настъпят непосредстве-
ните вреди.
(2) Когато причинителят на вредата и увре-
деното лице имат към момента на настъпване
на вредата обичайно местопребиваване или
място на дейност в една и съща държава, при-
лага се правото на тази държава.
(3) Независимо от разпоредбите на ал. 1 и 2,
когато от обстоятелствата като цяло следва, че
непозволеното увреждане е в значително по-
тясна връзка с друга държава, прилага се пра-
вото на тази друга държава. Такава значително
по-тясна връзка може да се основава на пред-
ходно отношение между страните, като напри-
мер договор, който е в тясна връзка с непозво-
леното увреждане.
Отговорност за вреди от стоки
Чл. 106. (1) Когато вредата е причинена или
има опасност да бъде причинена вреда от не-
достатък на стока, задължението за обезщете-
ние се урежда от правото на държавата, в която
е обичайното местопребиваване на увреденото
лице, освен ако лицето, чиято отговорност се
търси, докаже, че стоката е въведена на пазара
в тази държава без неговото съгласие. В този
случай се прилага правото на държавата, в ко-
ято се намира обичайното местопребиваване
или мястото на дейност на лицето, чиято отго-
ворност се търси.
(2) Алинея 1 не засяга прилагането на разпо-
редбите на чл. 105, ал. 2 и 3.
Нелоялна конкуренция и ограничаване
на конкуренцията
Чл. 107. (1) Задълженията, произтичащи от
нелоялна конкуренция и от ограничаване на кон-
куренцията, се уреждат от правото на държавата,
на чиято територия интересите на конкурентите
в отношенията помежду им или колективните
интереси на потребителите са или могат да бъдат
увредени непосредствено и съществено.
(2) Когато действието на нелоялна конку-
ренция засяга изключително интересите на
отделен конкурент, прилагат се разпоредбите
на чл. 105, ал. 2 и 3.
Нарушаване на права, свързани с личността
Чл. 108. (1) Задълженията, произтичащи от
нарушаване на права, свързани с личността, от
средствата за масово осведомяване, по-специ-
ално печатни издания, радио, телевизия или
други информационни средства, се уреждат по
избор на увреденото лице от:
1. правото на държавата, в която е неговото
обичайно местопребиваване, или
2. правото на държавата, на чиято терито-
рия е настъпила вредата, или
3. правото на държавата, в която е обичай-
ното местопребиваване или мястото на дейност
на лицето, чиято отговорност се търси.
(2) В случаите по ал. 1, т. 1 и 2 е необходимо
лицето, чиято отговорност се търси, да е могло
разумно да предвиди, че вредата ще настъпи на
територията на съответната държава.
(3) Правото на опровержение при нарушава-
не на права, свързани с личността, от средства-
та за масово осведомяване се урежда от право-
то на държавата, в която публикацията е осъ-
ществена или предаването е излъчено.
(4) Разпоредбата на ал. 1 се прилага и за
задължения, произтичащи от нарушаване на
права, свързани със закрилата на лични данни.
Увреждане на околната среда
Чл. 109. Задълженията, произтичащи от ув-
реждане на околната среда, се уреждат от пра-
вото на държавата, на чиято територия вреда-
та е настъпила или има опасност да настъпи,
освен ако увреденото лице е избрало правото
на държавата, в която е извършено вредонос-
ното деяние.
Нарушаване на права върху обекти
на интелектуална собственост
Чл. 110. Задълженията, произтичащи от на-
рушаване на авторски права, на права, сродни
на авторското, и на права върху обекти на ин-
дустриална собственост, се уреждат от правото
на държавата, в която се търси закрилата на
правото.
Раздел II
Неоснователно обогатяване.
Водене на чужда работа без пълномощие
Неоснователно обогатяване
Чл. 111. (1) Задълженията, произтичащи от
неоснователно обогатяване, се уреждат от пра-
вото на държавата, в която то е настъпило.
(2) Когато неоснователното обогатяване е
настъпило във връзка с друго отношение меж-
ду страните, като например договор, който е в
тясна връзка с неоснователното обогатяване,
прилага се правото, което урежда това друго
отношение.
(3) Когато към момента на настъпване на
неоснователното обогатяване страните са има-
ли обичайно местопребиваване или място на
дейност в една и съща държава, прилага се пра-
вото на тази държава.
(4) Когато от обстоятелствата като цяло
следва, че неоснователното обогатяване е в
значително по-тясна връзка с друга държава,
прилага се правото на тази друга държава.